Source: http://sport.bacaul.ro/2013/06/16/handbal-turneu-final-juniori-iii-csm-bacau-a-castigat-titlul-en-fanfare-cu-5-victorii-consecutive-la-peste-10-goluri/
Timestamp: 2019-05-27 01:25:02+00:00

Document:
Handbal, turneu final juniori III / CSM Bacău a câștigat titlul en-fanfare, cu 5 victorii consecutive la peste 10 goluri | Sport Bacau
Tinerii handbaliști de la CSM Bacău n-au vrut să lase niciun dubiu cu privire la deznodământul finalei. Jucătorii pregătiți de Gabriel Armanu și Ionel Gîrlescu aveau deja 3-0 în minutul 2, iar ceea ce a urmat n-a fost decât un galop de sănătate al gazdelor turneului. Echipa băimăreană n-a fost capabilă să reziste tăvălugului băcăuan, fiind nevoită să se mulțumească cu medaliile de argint.
Remarcabilă evoluția întregii echipe băcăuane, cu un plus în finala de duminică pentru portarul Vlăduț Rusu care, în afară de numeroasele și spectaculoasele parade, a izbutit să înscrie și un gol din poartă în poartă, reușită îndelung aplaudată de numerosul public prezent.
CSM Bacău este așadar noua campioană a României la juniori III, după un turneu în care a demonstrat că e de departe cea mai completă și mai valoroasă echipă din țară. Viitorul handbalului băcăuan arată frumos și promițător. Iată și casetele tehnice ale finalelor disputate duminică:
Academia Minaur Baia Mare – CSM Bacău 2010 22-36 (9-17)
Minaur: Cristian Niculai, Andrei Balint – Pavel Sângeorzan (6), Viorel Boșca (4), Laurențiu Kiss (3), Călin Căbuț (2), Tudor Boer (2), Eric Bărbuș (2), Adrian Dedea (2), Ionuț Balint (1), Gabriel Lari. Antrenor: Alexandru Cristea.
CSM Bacău: Vlăduț Rusu (1 gol), Mihail Taraș, Mihai Rusu – Ionuț Atănăsoaei (8), Bogdan Doboș (7), Laurențiu Suciu (6), Ionuț Broască (6), Dragoș Hanțaru (3), Claudiu Găman (2), Vlad Chiriac (1), Alexandru Ionescu (1), Ștefan Cernat (1), Radu Poleac, Răzvan Dodiță. Antrenori: Gabriel Armanu, Ionel Gîrlescu.
U Transilvania Cluj – HC Argeș Pitești 25-29 (12-16)
U Cluj: Peter Barla, Mihai Baciu – Cătălin Fodorean (13), Călin Hossu (4), David Kereki (2), Ionuț Sălăjan (2), Marius Socaci (2), Aurelian Chira (1), Andrei Pop (1), Alexandru Rațiu, Bogdan Roșca, Mihai Bogdan. Antrenor: Mircea Pîrvu.
HC Argeș: Alin Constantinescu – Valentin Bucura (13), Robert Mustățea (5), Victor Buzuloiu (4), Cristian Diaconu (4), Ilie Dinescu (2), Andrei Stanca (1), Alexandru Tălmaciu. Antrenori: Dan Avram, Ciprian Leon Cenea.
ECHIPA TURNEULUI: Vlăduț Rusu (portar, CSM Bacău 2010), David Kereki (extremă dreapta, U Transilvania Cluj), Ionuț Broască (inter dreapta, CSM Bacău 2010), Victor Buzuloiu (centru, HC Argeș Pitești), Daniel Susanu (pivot, CSS Galați), Relu Chirilă (inter stânga, LPS Suceava), Ștefan Cernat (extremă stânga, CSM Bacău 2010).
CEL MAI BUN PORTAR: VLĂDUȚ RUSU (CSM Bacău 2010)
CEL MAI TEHNIC JUCĂTOR: VICTOR BUZULOIU (HC Argeș Pitești)
GOLGETERUL TURNEULUI: CĂTĂLIN FODOREAN (U Transilvania Cluj)
PREMIUL PUBLICULUI: LAURENȚIU SUCIU (CSM Bacău 2010)
Autor Costin AlexandrescuPublicat pe 16/06/2013 Categorii HANDBAL, Handbal junioriEtichete csm bacau, css galati, handbal bacau, hc arges pitesti, lps suceava, lps vaslui, minaur baia mare, turneu final handbal juniori III bacau, u transilvania cluj, unirea sannicolau mare
3 comentarii la „Handbal, turneu final juniori III / CSM Bacău a câștigat titlul en-fanfare, cu 5 victorii consecutive la peste 10 goluri”
16/06/2013 la 1:59 pm
Felicitari acestor copii, dar felicitari si echipei din Baia Mare pentru atitudinea si fair-play-ul de care au dat dovada! Este placut sa vezi ca atat invingatorul cat si invinsul se bucura impreuna la final! Respect! 😉
16/06/2013 la 2:03 pm
A fost foarte clar pentru toata lumea ca din echipa turneului nu trebuiau sa lipseasca Ionut Atanasoaie, de departe cea mai buna extrema dreapta din tara, si Laur Suciu, cel mai bun si mai inteligent centru coordonator. Felicitari baietilor si antrenorilor. Acest titlu e o incununare a muncii si seriozitatii, dar va si obliga pentru viitor, sa confirmatti ce ati aratat acum.
16/06/2013 la 8:22 pm
Precedent Articolul anterior: Galerie foto / CSM Bacău – HC Argeș Pitești 37-20
Următor Articolul următor: Galerie foto / CSM Bacău – Minaur Baia Mare 36-22

References: CSM 
 CSM 

CSM 
 CSM 

CSM 
 CSM 
 CSM 
 CSM 
 csm 
 CSM 
 CSM 
 CSM